text: Morgenrøveri på cafe i Fredericia
  23 juli 2010 kl. 08.07
  Personalet, der var ved at gøre rent på Mille's Cafe i Jyllandsgade i Fredericia, blev kl. 6.20 udsat for røveri.
  En 51-årig mand fra Fyn gik simpelthen ind i cafeen, hvor døren stod åben. Han styrede direkte mod kassen, hvor han forsynede sig med en rulle mønter.
  
  Slog ud efter personalet
  Personalet bad han lægge pengene tilbage, men han svarede igen ved at slå ud efter dem, inden han forsvandt.
  Kort efter blev den 51-årige dog anholdt.
  
  Behandlingsdom
  Når en person truer med at bruge - eller bruger - vold, er der tale om røveri, som straffe meget hårdere end simpelt tyveri.
  Den 51-årige er tidligere dømt og meget kendt hos politiet. Han har en behandlingsdom, som kan genoptages.
  Derfor overvejer politiet, om manden skal fremstilles i grundlovsforhør - eller om behandlingsdommen kan genoptages uden juristerier.
  
  Røveri på cafe (Google Maps - Streetview)
  Vis stort kort
  